Covid-19: Chihuahua daag met inkopielys by die winkel op | Maroela Media
Antonio Muñoz van Mexiko is tans in afsondering en het toe besluit om sy chihuahua in te span om Cheetos te gaan koop by die winkel.
Hy het ŉ briefie aan sy troeteldier se halsband vasgemaak: “Hello mnr. Winkelier. Verkoop asseblief Cheetos aan my hond – die oranje-tipe, nie die rooi-tipe nie, want dis te warm. ŉ $20-noot is aan haar halsband vasgemaak. WAARSKUWING: Sy sal byt as sy nie goed hanteer word nie. Van jou buurman.”
Hy het foto’s van sy chihuahua se suksesvolle inkopietog op sosiale media gedeel en gebruikers was verstom dat die hond dit reggekry het. “Sy het dit reggekry! Sy is so oulik!” skryf een. “My hond sou die Cheetos geëet het,” skryf ŉ ander. “Ek vertrou glad nie my hond só baie nie!” skryf nog ŉ persoon.
Baie oulike en dierbare brakkie.
Aaaaaaw hoe oulik!
Die oulikste ding ooit.
Verfrissende en opbouende storie!